מלון הילטון תל אביב

250px|ממוזער|שמאל|כתובת הקדשה בהילטון תל אביב

**מלון הילטון תל אביב** הוא בית מלון ברשת הילטון העולמית על חוף ימה של תל אביב-יפו.

## תכנון
בית המלון תוכנן בידי האדריכל יעקב רכטר בסגנון ברוטליסטי (בשיתוף משה זרחי ומיכה פרי). את עיצוב הפנים המקורי של המלון תכננה האדריכלית דורה גד (לימים כלת פרס ישראל).
את צוות האדריכלים הישראלים ליוו צוות שמונה מצד הרשת העולמית כדי לשמור על הסטנדרטים הבינלאומיים של המלון.

יעקב רכטר תכנן את חזיתות הבניין, הבולטות למרחוק בקו החוף של תל אביב, על ידי הפיכת אלמנט המרפסות למשחק גאומטרי חזרתי המייצר דינאמיות ומשחקי אור וצל. עיצוב הפנים ביקש לשקף את הסגנון המזרח תיכוני וזאת באמצעות שימוש בצבעי בז', שימוש בקרמיקה וקש וכן שטיחים צבעוניים המאזכרים רקמה בדווית.

המלון מתנשא לגובה של 17 קומות.

## היסטוריה
הסכם להקמת המלון הושג בשנת 1961, חרף איומי החרם הערבי, והעניק לרשת הילטון הלוואה חריגה בגודלה וערבות של מדינת ישראל לאיגרות החוב של החברה שהקימה את המלון. טדי קולק, שעמד בראש החברה הממשלתית לתיירות בעת ההיא הצדיק את התנאים המפליגים לרשת בהזדמנות להגביר את תנועת התיירות לארץ באמצעות הקמת בית מלון השייך למותג בעל מוניטין עולמי. אבן הפינה למלון הונחה בספטמבר 1962.

המלון נבנה על שטח בן 17 דונם במתחם השוכן בקצה הרחובות ז'בוטינסקי וארלוזורוב וממערב לרחוב הירקון, שנלקח מגן העצמאות וכלל את בית הקברות המוסלמי "עבד א-נבי", שפונה בחלקו לצורך הקמת המלון. חלק מהשטח הופקע על ידי עיריית תל אביב מידי הסוחר שמואל קנדין עוד בשנת 1946 לצורך הקמת הגן. בשנת 1960 הועבר השטח לידי רשות הפיתוח שמכרה אותו לצורך הקמת המלון.

במהלך הבנייה, בדצמבר 1963, קרס עגורן ושלושה עובדים נהרגו.

חנוכת המלון התקיימה ב-13 בספטמבר 1965, בנוכחות ראש ממשלת ישראל לוי אשכול, נשיא הילטון העולמית קונרד הילטון ושר התיירות עקיבא גוברין. המלון שהוקם ומומן על ידי "החברה הממשלתית לתיירות", נתקל בקשיים בראשית שנות ה-70, ונמכר ליזמים פרטיים יהודים-גרמנים ובראשם משפחת טייג (שכיום בבעלותם המלון "דוד אינטרקונטיננטל תל אביב").

בראשית ימיו הקפיד המלון על לבוש אורחיו, ואסר כניסה ללא עניבה, אך הסתגל במהרה לסגנון הלבוש הישראלי.

לאחר שנים שבהן סבלו אורחי המלון ממצוקת חניה, עקב מגרש החניה הזעיר של המלון, הוקם בסוף שנות ה-90 של המאה ה-20 מרתף חניה גדול בשולי המלון, במקביל עבר המלון שיפוץ נרחב, לראשונה מאז הקמתו. עיצוב הפנים המקורי של דורה גד הוסר ואת מקומו תפס עיצוב פנים עדכני. המלון נחשב לאחד המלונות הנחשבים בתל אביב ובו התארחו ידוענים רבים שבאו לביקור בעיר. ביניהם נמנים ביל קלינטון, ליאו מסי, כריסטיאנו רונלדו, רוברט דה נירו ואלטון ג'ון.

בקומת הקרקע של המלון מופעל מרכז אירועים גדול, המארח באופן שוטף כנסים בני מאות משתתפים. כמו כן, מופעלות במלון שש מסעדות שונות, מכון כושר וספא, בריכת שחיה, בית כנסת ומספר חנויות יוקרתיות.


תמונה:לוגו מלון הילטון ת"א.jpg|לוגו המלון, 2006
תמונה:הילטוןתלאביב.jpg|חזית המלון עם חומת בית הקברות המוסלמי
תמונה:Hilton Tel Aviv, 2007.jpg|החזית הדרומית, מבט מכיוון מלון קרלטון
תמונה:HiltonTLV.jpg|החזית הדרומית, מבט מרחוב הירקון
תמונה:הילטון002.jpg|פנים מבואת הכניסה
תמונה:הילטון0003.jpg|פנים מבואת הכניסה למלון, עם פסל קיר מאת דוד פלומבו
תמונה:hiltonta170.JPG|מבואת הכניסה לאחר שיפוץ, 2017
תמונה:HILTONTA13.jpg|בריכת השחייה במלון
תמונה:Tel Aviv Hilton Hotel.jpg|חזית המלון


## קישורים חיצוניים

* 

* 

## הערות שוליים

הילטון תל אביב
קטגוריה:רחוב הירקון
קטגוריה:מבנים ואתרים שתכנן יעקב רכטר
קטגוריה:ברוטליזם בישראל
קטגוריה:מבנים ואתרים שתכנן משה זרחי
קטגוריה:גן העצמאות (תל אביב)